
31 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2684 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός τιμής εκκίνησης για καθεμία από τις 
επτά (7) δημοπρατούμενες άδειες παροχών περι¬ 
εχομένου επίγειας ψηφιακής τηλεοπτικής ευρυεκ- 
πομπής ελεύθερης λήψης εθνικής εμβέλειας ενη¬ 
μερωτικού προγράμματος γενικού περιεχομένου. 

2 Μεταβίβαση αρμοδιοτήτων της Αναπληρώτριας 
Υπουργού Εργασίας, Κοινωνικής Ασφάλισης και 
Κοινωνικής Αλληλεγγύης στον Ειδικό Γραμματέα 
Κοινωνικής και Αλληλέγγυας Οικονομίας, στον 
Προϊστάμενο της Διεύθυνσης Κοινωνικής και Αλ¬ 
ληλέγγυας Οικονομίας και στους Προϊσταμένους 
των Τμημάτων της Διεύθυνσης Κοινωνικής και 
Αλληλέγγυας Οικονομίας. 

3 Παράταση προθεσμίας διεξαγωγής εισαγωγικών, 
επαναληπτικών και κατατακτηρίων εξετάσεων 
Ανωτέρων Σχολών Χορού. 


ΑΠΟΦΑΣΕΙΣ 

Αριθμ. 2178 _ (1) 

Καθορισμός τιμής εκκίνησης για καθεμία από τις 
επτά (7) δημοπρατούμενες άδειες παροχών περιε¬ 
χομένου επίγειας ψηφιακής τηλεοπτικής ευρυεκ- 
πομπής ελεύθερης λήψης εθνικής εμβέλειας ενη¬ 
μερωτικού προγράμματος γενικού περιεχομένου. 

ΟΙ ΥΠΟΥΡΓΟΙ 

ΨΗΦΙΑΚΗΣ ΠΟΛΙΤΙΚΗΣ, ΤΗΛΕΠΙΚΟΙΝΩΝΙΩΝ 
ΚΑΙ ΕΝΗΜΕΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

I. Τις διατάξεις: 

1. του ν. 4339/2015 «Αδειοδότηση παροχών περιε¬ 
χομένου επίγειας ψηφιακής τηλεοπτικής ευρυεκπο- 
μπής ελεύθερης λήψης - Ίδρυση συνδεδεμένης με την 
Ε.Ρ.Τ. Α.Ε. ανώνυμης εταιρίας για την ανάπτυξη δικτύου 
επίγειας ψηφιακής ευρυεκπομπής - Ρύθμιση θεμάτων 
Εθνικής Επιτροπής Τηλεπικοινωνιών και Ταχυδρομείων 
(Ε.Ε.Τ.Τ.) - Εθνική Επικοινωνιακή Πολιτική, Οργάνωση 
της Επικοινωνιακής Διπλωματίας - Σύσταση Εθνικού 


Κέντρου Οπτικοακουστικών Μέσων και Επικοινωνίας 
και Μητρώου Επιχειρήσεων Ηλεκτρονικών Μέσων Ενη- 
μέρωσης-Τροποποίηση διατάξεων του ν. 4070/2012 (Α' 
82) και άλλες διατάξεις» (Α' 133) και ιδίως τη διάταξη του 
άρθρου 2 παρ. 4, όπως ισχύει, 

2. του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
Διαδίκτυο «Πρόγραμμα Διαύγεια» και άλλες διατάξεις» 
(Α' 112), 

3. του π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» (Α' 98), 

4. του άρθρου 4 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση Υπουργείου Με- 
ταναστευτικής Πολιτικής και Υπουργείου Ψηφιακής Πο¬ 
λιτικής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων» (Α' 208), όπως ισχύει, 

5. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

6. του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

7. της υπ' αριθμ. Υ29/8.10.2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

II. Την υπ'αριθμ. 1830/10.7.2017 απόφαση του Υπουρ¬ 
γού Ψηφιακής ΠολιτικήςΤηλεπικοινωνιών και Ενημέρω¬ 
σης, «Καθορισμός αριθμού δημοπρατούμενων αδειών 
παροχών περιεχομένου επίγειας ψηφιακής τηλεοπτικής 
ευρυεκπομπής ελεύθερης λήψης εθνικής εμβέλειας 
ενημερωτικού προγράμματος γενικού περιεχομένου» 
(Β' 2337), με την οποία καθορίσθηκε σε επτά (7) ο αριθ¬ 
μός των δημοπρατούμενων αδειών παροχών περιεχο¬ 
μένου επίγειας ψηφιακής τηλεοπτικής ευρυεκπομπής 
ελεύθερης λήψης εθνικής εμβέλειας ενημερωτικού προ¬ 
γράμματος γενικού περιεχομένου. 

III. Την κατ'άρθρο 2 παρ. 4 εδ. γ'του ν. 4339/2015 (Α' 
133), όπως ισχύει, σύμφωνη γνώμη του Εθνικού Συμβου¬ 
λίου Ραδιοτηλεόρασης, η οποία διατυπώθηκε με το υπ' 
αριθμ. πρωτ. 4009/28.7.2017 έγγραφό του, δυνάμει της 
















27724 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2684/31.07.2017 


οποίας ως τιμή εκκίνησης για καθεμία από τις επτά (7) δη- 
μοπρατούμενες άδειες παροχών περιεχομένου επίγειας 
ψηφιακήςτηλεοπτικήςευρυεκπομπής ελεύθερης λήψης 
εθνικής εμβέλειας ενημερωτικού προγράμματος γενικού 
περιεχομένου πρέπει να ορισθεί το χρηματικό ποσό των 
τριάντα πέντε εκατομμυρίων (35.000.000) ευρώ. 

IV. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού για το τρέχον και τα επόμενα οικονομικά έτη, 
αντιθέτως αναμένονται έσοδα, αποφασίζουμε: 

Η τιμή εκκίνησης για καθεμία από τις επτά (7) δημο- 
πρατούμενες άδειες παροχών περιεχομένου επίγειας 
ψηφιακής τηλεοπτικής ευρυεκπομπής ελεύθερης λήψης 
εθνικής εμβέλειας ενημερωτικού προγράμματος γενικού 
περιεχομένου καθορίζεται στο χρηματικό ποσό των τρι¬ 
άντα πέντε εκατομμυρίων (35.000.000) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2017 

Οι Υπουργοί 

Ψηφιακής Πολιτικής, 

Τηλεπικοινωνιών Αναπληρωτής Υπουργός 

και Ενημέρωσης Οικονομικών 

ΝΙΚΟΛΑΟΣ ΠΑΠΠΑΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οικ. 35643/Δ9.1 0903 (2) 

Μεταβίβαση αρμοδιοτήτων της Αναπληρώτρι- 
ας Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης στον Ειδικό Γραμ¬ 
ματέα Κοινωνικής και Αλληλέγγυας Οικονομίας, 
στον Προϊστάμενο της Διεύθυνσης Κοινωνικής 
και Αλληλέγγυας Οικονομίας και στους Προϊστα¬ 
μένους των Τμημάτων της Διεύθυνσης Κοινωνι¬ 
κής και Αλληλέγγυας Οικονομίας. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 36 ως και 41 του 
ν. 4430/2016 (Α' 205) «Κοινωνική και Αλληλέγγυα Οικο¬ 
νομία και ανάπτυξη των φορέων της και άλλες διατάξεις». 

2. Το ν. 4320/2015 (Α' 29) «Ρυθμίσειςγιατη λήψη άμε¬ 
σων μέτρων για την αντιμετώπιση της ανθρωπιστικής 
κρίσης, την οργάνωση της Κυβέρνησης και των Κυβερ¬ 
νητικών Οργάνων και λοιπές διατάξεις» και ειδικότερα 
το άρθρο 27, παρ. 1. 

3. Τις διατάξεις των άρθρων 54 και 90 του π.δ. 63/2005 
(Α' 98) για την Κωδικοποίηση της νομοθεσίας για την 
Κυβέρνηση και τα Κυβερνητικά όργανα. 

4. Το π.δ. 113/2014 (Α' 180) «Οργανισμός του Υπουρ¬ 
γείου Εργασίας, Κοινωνικής Ασφάλισης και Πρόνοιας», 
όπως ισχύει. 

5. Τις διατάξεις του π.δ. 73/2015 (Α' 116) «Περί Διορι¬ 
σμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 


6. Την υπ' αριθμ. Υ5/27.1.2015 (Β' 204) απόφαση 
του Πρωθυπουργού «Σύσταση θέσεων Αναπληρωτών 
Υπουργών και Υφυπουργών». 

7. Την υπ' αριθμ. Υ56/21.10.2015 (Β' 2281) απόφαση 
του Πρωθυπουργού «Ανάθεση αρμοδιοτήτων στην Ανα- 
πληρώτρια Υπουργό Εργασίας, Κοινωνικής Ασφάλισης 
και Κοινωνικής Αλληλεγγύης, Ουρανία Αντωνοπούλου», 
όπως τροποποιήθηκε με την υπ'αριθμ. Υ213/8.12.2016 
(Β' 3955) απόφαση του Πρωθυπουργού «Τροποποίηση 
απόφασης ανάθεσης αρμοδιοτήτων στην Αναπληρώ- 
τρια Υπουργό Εργασίας, Κοινωνικής Ασφάλισης και Κοι¬ 
νωνικής Αλληλεγγύης, Ουρανία Αντωνοπούλου». 

8. Την υπ' αριθμ. 3037/14.12.2016 (ΥΟΔΔ 719) κοινή 
απόφαση του Πρωθυπουργού και της Αναπληρώτριας 
Υπουργού Εργασίας, Κοινωνικής Ασφάλισης και Κοινωνι¬ 
κής Αλληλεγγύης «Διορισμός μετακλητού Ειδικού Γραμ- 
ματέατης Ειδικής Γραμματείας Κοινωνικής και Αλληλέγ¬ 
γυας Οικονομίας του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης». 

9. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Τη μεταβίβαση αρμοδιοτήτων της Αναπληρώτριας 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης στον Ειδικό Γραμματέα Κοινωνικής 
και Αλληλέγγυας Οικονομίας στον Προϊστάμενο της Δι¬ 
εύθυνσης Κοινωνικής και Αλληλέγγυας Οικονομίας και 
στους Προϊσταμένους των Τμημάτων της Διεύθυνσης 
Κοινωνικής και Αλληλέγγυας Οικονομίας ως ακολούθως: 

Άρθρο 1 

Στον Ειδικό Γραμματέα Κοινωνικής και Αλληλέγγυας 
Οικονομίας μεταβιβάζονται οι εξής αρμοδιότητες: 

1. Η συμμετοχή - εκπροσώπηση της Ειδικής Γραμμα¬ 
τείας Κοινωνικής και Αλληλέγγυας Οικονομίας σε Επι¬ 
τροπές, Συμβούλια σε εθνικό, ευρωπαϊκό και διεθνές 
επίπεδο και η ανάθεση εκπροσώπησης σε στελέχη της 
Ειδικής Γραμματείας. 

2. Η έκδοση ερμηνευτικών εγκυκλίων και οδηγιών 
αλλά και η έκδοση κανονιστικών πράξεων δυνάμει ει¬ 
δικής νομοθετικής εξουσιοδότησης. 

3. Η έκδοση οδηγιών υπηρεσιακές μονάδες και τα στε¬ 
λέχη της Ειδικής Γραμματείας Κοινωνικής και Αλληλέγγυ¬ 
ας Οικονομίας για τον συντονισμό των δραστηριοτήτων 
τους, με σκοπό την αποτελεσματική εφαρμογή της κυ¬ 
βερνητικής πολιτικής και την εύρυθμη λειτουργία τους. 

4. Η έγκριση κανονικών αδειών του Προϊσταμένου της 
Διεύθυνσης. 

5. Η συγκρότηση αμίσθων ομάδων εργασίας που αφο¬ 
ρούν στο σχεδίασμά και την εφαρμογή πολιτικών για την 
Κοινωνική και Αλληλέγγυα Οικονομία. 

6. Η συνυπογραφή όλων των διοικητικών εγγράφων, 
που προέρχονται από τις υπαγόμενες σε αυτόν υπηρεσι¬ 
ακές μονάδες και υπογράφονται από την Αναπληρώτρια 
Υπουργό αρμόδια για θέματα Κοινωνικής Οικονομίας. 

7. Η υπογραφή εγγράφων προς τα Όργανα της Ευ¬ 
ρωπαϊκής Ένωσης με τις θέσεις και απόψεις της Ειδικής 
Γραμματείας Κοινωνικής και Αλληλέγγυας Οικονομίας. 








Τεύχος Β' 2684/31.07.2017 

8. Η υπογραφή απαντήσεων σε ερωτήματα υπηρεσι¬ 
ών ή νομικών προσώπων σε θέματα αρμοδιότητας του, 
εφόσον δεν είναι νομολογιακά λυμένα. 

9. Η υπογραφή εγγράφων με σκοπό την εξασφάλιση 
της συνεργασίας και του συντονισμού με άλλα υπουρ¬ 
γεία και λοιπούς φορείς και υπηρεσίες σε θέματα αρμο¬ 
διότητας της Ειδικής Γραμματείας Κοινωνικής και Αλλη¬ 
λέγγυας Οικονομίας. 

10. Η μετακίνηση ή/και ανάθεση παράλληλων καθηκό¬ 
ντων των υπαλλήλων μεταξύ των οργανικών μονάδων 
της Διεύθυνσης Κοινωνικής και Αλληλέγγυας Οικονομίας. 

Άρθρο 2 

Στον Προϊστάμενο της Διεύθυνσης Κοινωνικής και 
Αλληλέγγυας Οικονομίας μεταβιβάζονται οι εξής αρ¬ 
μοδιότητες: 

1. Ο προγραμματισμός των δραστηριοτήτων, ο συ¬ 
ντονισμός της λειτουργίας των μονάδων που υπάγονται 
σ' αυτόν, καθώς και η διαμόρφωση προτάσεων για την 
βελτιστοποίηση της λειτουργίας τους. 

2. Η υποβολή εισηγήσεων αναφορικά με το σχεδίασμά, 
την εξειδίκευση, την παρακολούθηση, την αξιολόγηση 
και η υποβολή προτάσεων σχετικά με τις εφαρμοζόμενες 
πολιτικές που αφορούν στην Κοινωνική Επιχειρηματικό¬ 
τητα και στην Κοινωνική και Αλληλέγγυα Οικονομία προς 
τα υπερκείμενα όργανα. 

3. Η εξασφάλιση συνεργασίας και συντονισμού με 
άλλα Υπουργεία και λοιπούς φορείς του Δημόσιου Το¬ 
μέα, καθώς και άλλες Διευθύνσεις και Υπηρεσίες του 
Υπουργείου. 

4. Η έκδοση διοικητικών πράξεων ελέγχου (επιβολή 
προστίμου, συστάσεων κλπ). 

5. Η παραπομπή θεμάτων σε άλλες δημόσιες αρχές ή 
υπηρεσίες για γνωμοδότηση ή μελέτη. 

6. Η εισήγηση για τη μετακίνηση ή/και ανάθεση πα¬ 
ράλληλων καθηκόντων των υπαλλήλων μεταξύ των 
οργανικών μονάδων της Διεύθυνσης. 

7. Η υπογραφή εγγράφων και πράξεων που εκδίδονται 
σε εκτέλεση νόμων και υπουργικών αποφάσεων. 

Άρθρο 3 

Στους Προϊσταμένους των Τμημάτων της Διεύθυνσης 
Κοινωνικής και Αλληλέγγυας Οικονομίας, μεταβιβάζο¬ 
νται οι εξής αρμοδιότητες: 

1. Τα έγγραφα με τα οποία παρέχονται πληροφορίες 
σε αναφορές Υπηρεσιών, πολιτών και φορέων. 

2. Τις βεβαιώσεις και πιστοποιητικά σε θέματα που 
μπορούν σύμφωνα με το νόμο να βεβαιωθούν από τα 
τηρούμενα στην Υπηρεσία στοιχεία. 

3. Τα έγγραφα μετά οποία διαβιβάζονται στις αρμόδιες 
Υπηρεσίες αναφορές φορέων και πολιτών που υποβλή¬ 
θηκαν αναρμόδια στο Υπουργείο. 

4. Τις απαντήσεις σε αιτήματα πολιτών και φορέων 
επί θεμάτων για τα οποία έχει απαντήσει ή λάβει θέση 
η πολιτική ηγεσία. 

5. Τα έγγραφα με τα οποία ανακοινώνονται ή/ και προ¬ 
ωθούνται αποφάσεις που έχουν ληφθεί σε θέματα αρμο- 
διότητάς τους, προεδρικά διατάγματα ή άλλες πράξεις. 

6. Τα διαβιβαστικά ή υπομνηστικά έγγραφα και τα έγ¬ 
γραφα με τα οποία ενημερώνονται οι ενδιαφερόμενοι 
για την πορεία των υποθέσεών τους. 


7. Τα διαβιβαστικά έγγραφα, απλές ανακοινώσεις ή 
κοινοποιήσεις εγγράφων και αποφάσεων. 

Άρθρο 4 

Πλέον των αρμοδιοτήτων του άρθρου 3, στον Προϊ¬ 
στάμενο του Τμήματος Μητρώου Φορέων Κοινωνικής 
και Αλληλέγγυας Οικονομίας μεταβιβάζονται οι εξής 
ειδικότερες αρμοδιότητες: 

1. Η έγκριση σύστασης Κοινωνικών Συνεταιριστικών 
Επιχειρήσεων και Συνεταιρισμών Εργαζομένων και η 
εγγραφή στο Μητρώο Κοινωνικής και Αλληλέγγυας Οι¬ 
κονομίας. 

2. Η εγγραφή Φορέων Κοινωνικής και Αλληλέγγυας 
Οικονομίας στο εν λόγω Μητρώο. 

Άρθρο 5 

Πλέον των αρμοδιοτήτων του άρθρου 3, στον Προϊ¬ 
στάμενο του Τμήματος Παρακολούθησης και Ελέγχου 
Φορέων Κοινωνικής και Αλληλέγγυας Οικονομίας μετα¬ 
βιβάζονται οι εξής ειδικότερες αρμοδιότητες: 

1. Ο συντονισμός διενέργειας κοινών ελέγχων (σε 
συνεργασία με συναρμόδιες υπηρεσίες) των φορέων 
Κοινωνικής και Αλληλέγγυας Οικονομίας 

2. Η εισήγηση για την έκδοση διοικητικών πράξεων 
ελέγχου. 

3. Η αποστολή αιτημάτων ελέγχου στις κατά περίπτω¬ 
ση αρμόδιες υπηρεσίες, σύμφωνα με τα οριζόμενα στο 
αρ. 11 του ν. 4430/2016 (Α' 205). 

Άρθρο 6 

1. Η κατά τα προηγούμενα άρθρα μεταβίβαση αρμο¬ 
διοτήτων στους Προϊσταμένους της Διεύθυνσης και των 
Τμημάτων, ισχύει και για τους νόμιμους αναπληρωτές 
τους. 

2. Από την έναρξη ισχύος της απόφασης αυτής παύει 
να ισχύει κάθε προηγούμενη που ρυθμίζει θέματα της 
παρούσας. 

3. Η απόφαση αυτή ισχύει από την ημέρα δημοσίευ¬ 
σής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2017 

Η Αναπληρώτρια Υπουργός 

ΟΥΡΑΝΙΑ ΑΝΤΩΝΟΠΟΥΛΟΥ 


Αριθμ. ΥΠΠΟΑ/ΓΔΣΠ/ΔΚΕ/ 
ΤΕ0Χ/299455/6993/26 87/885 (3) 

Παράταση προθεσμίας διεξαγωγής εισαγωγικών, 
επαναληπτικών και κατατακτηρίων εξετάσεων 
Ανωτέρων Σχολών Χορού. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1 .Το π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (ΦΕΚ 98/ 
Α72005) και το γεγονός ότι δεν προκαλείται δαπάνη σε 
βάρος του Κρατικού Προϋπολογισμού. 







27726 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2684/31.07.2017 


2. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων κ.λπ. (ΦΕΚ 
114/Α722.9.2015). 

3. Το π.δ. 104/2014 «Οργανισμός Υπουργείου Πολιτι¬ 
σμού και Αθλητισμού» (ΦΕΚ 171/Α728.8.2014) όπως έχει 
τροποποιηθεί και ισχύει. 

4. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210/Α7 
5.11.2016). 

5. Την με αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΤΠ/Α1/ 
272598/33659/30330/23405/6.10.2015 απόφαση «Διο¬ 
ρισμός μετακλητού Γενικού Γραμματέα στο Υπουργείο 
Πολιτισμού και Αθλητισμού» (ΦΕΚ 706/ΥΟΔΔ/6.10.2015). 

6. Την με αριθμ. ΥΠΠΟΑ/ΓΔΔΥΗΔ/ΔΔΥΟΝΕ/ΤΝΕ/69303/ 
7879/211/21/6.3.2017 απόφαση Μεταβίβαση του δικαι¬ 
ώματος υπογραφής «Με εντολή Υπουργού» ή «Με εντο¬ 
λή Υφυπουργού» στους Γενικούς Γραμματείς Πολιτισμού 
και Αθλητισμού, Προϊσταμένους Γενικών Διευθύνσεων, 
Διευθύνσεων, Τμημάτων και Αυτοτελούς Γραφείου της 
Κεντρικής Υπηρεσίας του Υπουργείου Πολιτισμού και 
Αθλητισμού (ΦΕΚ 901/Β717.3.2017). 

7. Το άρθρο 14, του ν. 1158/1981 «Περί οργανώσεως 
και διοικήσεως σχολών Ανωτέρας Καλλιτεχνικής Εκπαι- 
δεύσεως κλπ» (ΦΕΚ 127/Α71981). 

8. Το άρθρο 8, του π.δ. 372/1983 «Περί κανονισμού 
οργανώσεως και λειτουργίας Ανωτέρων Σχολών Χορού» 
(ΦΕΚ 131/Α71983). 

9. Την με αριθμ. 16984/3.4.1998 υπουργική απόφαση 
«Καθορισμός τρόπου και διαδικασίας υποβολής αιτήσε¬ 
ων υποψηφίων σπουδαστών εισαγωγικών εξετάσεων 
Ανωτέρων Σχολών ΔραματικήςΤέχνης και Χορού» (ΦΕΚ 


386/Β71998) όπως τροποποιήθηκε με τις αποφάσεις 
65532/29.7.2005 «Τροποποίηση της παρ. 1 εδαφ. β της 
υπ'αριθμ. 16984/3.4.1998 υπουργικής απόφασης» (ΦΕΚ 
1149/Β72005) και ΥΠΠΟΑ/ΓΔΣΠ/ΔΚΕ/ ΤΕΘΧ/278008/ 
6519/2501 /755/14.7.2017 «Τροποποίηση της απόφασης 
με αριθμ. 16984/3.4.1998» (ΦΕΚ 2548/Β721.7.2017). 

10. Τις υφιστάμενες έκτακτες υπηρεσιακές ανάγκες 
για τη διεξαγωγή των εισαγωγικών, επαναληπτικών 
διπλωματικών και κατατακτηρίων εξετάσεων Ανωτέ¬ 
ρων Σχολών Χορού, τον προβλεπόμενο μεγάλο αριθμό 
υποψηφίων σπουδαστών και τη σύμφωνη γνώμη της 
Γνωμοδοτικής Επιτροπής Ανωτέρων Σχολών Χορού του 
άρθρου 25 ν. 1158/1981, αποφασίζουμε: 

Παρατείνουμε τις προθεσμίες διενέργειας των Εξετά¬ 
σεων των Ανωτέρων Σχολών Χορού (Τμήματα Καθηγη¬ 
τών Χορού και Χορευτών) ως ακολούθως: 

α. Την προθεσμία διεξαγωγής των εισαγωγικών εξετά¬ 
σεων σχολ. έτους 2017 - 2018, μέχρι 27 Οκτωβρίου 2017. 

β. Τ ην προθεσμία διεξαγωγής των κατατακτηρίων εξετά¬ 
σεων σχολ. έτους 2017 - 2018, μέχρι 27 Οκτωβρίου 2017. 

γ.Την προθεσμία διεξαγωγής των επαναληπτικών δι¬ 
πλωματικών εξετάσεων, περιόδου Σεπτεμβρίου, σχολι¬ 
κού έτους 2016 - 2017 και παρελθόντων ετών, μέχρι 30 
Νοεμβρίου 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2017 

Με εντολή Υπουργού 

Ο Προϊστάμενος της Γενικής 

Διεύθυνσης Σύγχρονου Πολιτισμού 

ΜΑΡΙΟΣ ΚΩΣΤΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.θΙΟΘί.αΓ 











